Никола Марковски
Никола Трифонов Марковски, наричан Коле Бабчорчето или Коле Бапчорски, е български революционер и теософ, деец на македоно-одринското освободително движение, костурски войвода.

Биография 

Роден е в село Бабчор, Костурско. Никола Марковски получава своето средно образование в Солунската и Битолската българска гимназия. По време на Илинденско-Преображенското въстание като войвода на чета е тежко ранен в десния крак. След въстанието заминава за България. Следва история в Софийския университет „Свети Климент Охридски“.

След Младотурската революция в 1908 година става деец на Съюза на българските конституционни клубове и е избран за делегат на неговия Учредителен конгрес от Костур.

През Първата световна война завършва Школа за запасни офицери и служи в 65 полк на 11 дивизия.

След окупацията на Гърция през Втората световна война в началото на април 1943 година по инициатива на Централния комитет на ВМРО Костурското братство праща делегация в Костурско, в която влизат Спиро Василев, Георги Киселинчев, Тома Бакрачев, Димитър Палчев и Никола Марковски. При завръщането си в доклад до цар Борис III делегацията описва тежкото положение на българското население, подложено на терори от въоръжени гръцки формирования и от италианските окупационни власти и моли да се отпуснат на българската паравоенна организация Охрана 1000 пушки, 20 леки и тежки картечници и муниции, за да се въоръжат всички записали се доброволци и настоява България да окаже и политическа подкрепа на въстаниците.

Пише стихове. Женен за сестрата на Васил Чекаларов Зоя, която също участва активно в македоно-одринското движение.

Никола Трифонов е последният председател на Българското теософско общество. Умира на 25 октомври 1966 г.

Георги Константинов Бистрицки пише за него:

Външни препратки

Бележки 

Дейци на ВМОРО
Български офицери от Македония
Български революционери от Македония
Български военни дейци от Първата световна война
Теософи
Родени в Бабчор
Починали в София
Членове на Съюза на българските конституционни клубове
Български подпоручици
Български общественици от Македония
Възпитаници на Битолската българска класическа гимназия
Незавършили ученици в Солунската българска мъжка гимназия
Български имигранти от Македония в София